דרבי ערי הבירה (רוסיה)

דרבי ערי הבירה (ברוסית: Дерби двух столиц) הוא הכינוי הנפוץ ליריבות הכדורגל בין סנקט פטרבורג לבין מוסקבה, או הדרבי בין מוסקבה לסנקט פטרבורג (ברוסית: Дерби между Москвой и Санкт-Петербургом) ומתייחס ליריבות הקיימת בין מועדוני הכדורגל של בירת רוסיה המודרנית, מוסקבה, לבין הבירה ההיסטורית, סנקט פטרבורג ולכן מפגשים בין הקבוצות מכונים בשם "קרב שתי ערי הבירה" (ברוסית: Битва Двух Столиц).
היריבות המתוחה ביותר היא בין זניט לספרטק, צסק"א ולוקומטיב, בעוד היריבות בין דינמו מוסקבה לזניט היא היריבות הפחות מתוחה ובמאזן המפגשים מאז 1923 דינמו ניצחה 64 משחקים, בעוד זניט ניצחה ב-45 מהם ו-42 משחקים נוספים הסתיימו בשוויון

גביע טוסמן

בתקופת רוסיה הסובייטית נערך טורניר בשם גביע טוסמן (ברוסית: Кубок Тосмена) שכונה גם בשם גביע אלופות ערי הבירה (במקור: Кубок Чемпионов двух Столиц) היה טורניר כדורגל שנערך משנת 1919 עד 1929 והכריע למעשה מי הייתה קבוצת הכדורגל הטובה במדינה, בתקופה שעוד לא נערכה אליפות לאומית, כעשור לפני עריכת ליגת העל הסובייטית.
הגביע נערך בחסות מועדון הכדורגל טוסמן (Тосмен) שהוקם בסנקט פטרבורג בשנת 1916 כחוג הספורט של אנשי הדפוס והדואר. לאחר מהפכת פברואר הקבוצה שינתה שמה ל"טוסמן" (ראשי התיבות ברוסית של "ספורטאי חברת הטלגרף", ברוסית: Телеграфное общество спортсменов)
הזוכה הראשונה בגביע הייתה קבוצת קולומיאגי מפטרוגרד (שהוקמה עוד בשנת 1904). הזוכה האחרונה, עשור לאחר מכן, הייתה קבוצת פישצ'ביק. נערך משחק אחד בין אלופת העיר סנקט פטרבורג לאלופת העיר מוסקבה והמנצחת הוכתרה למחזיקת הגביע.

היריבות בין שאר מועדוני סנקט פטרבורג ומועדוני מוסקבה

למעט היריבות בין זניט לקבוצות ממוסקבה, ישנה יריבות גם בין מועדוני כדורגל אחרים מסנקט פטרבורג ופרבריה, כמו היריבות בין זניט-2 סנקט פטרבורג ו"ספרטק-2 מוסקבה" מליגת הכדורגל הלאומית של רוסיה, או היריבות שהייתה בין דינמו למועדוני כדורגל אחרים ממוסקבה, כדוגמת חימקי ואחרים.
בעונת 2017/2018 נוספה ליריבות שבין מוסקבה לסנקט פטרבורג גם היריבות בין קבוצת הכדורגל טוסנו ממחוז לנינגרד למועדוני הכדורגל של מוסקבה, שהצליחה בעונת הבכורה שלה בליגת העל לגבור על לוקומוטיב מוסקבה בתוצאה 0:2 ולהימנע מהפסד מול האלופה המכהנת ספרטק מוסקבה ולסיים מולה בשוויון 2:2 במפגש הראשון אך הפסידה לה במפגש השני בתוצאה 1:2. ברם, היא השיגה ניצחון חשוב על ספרטק בשלב חצי גמר הגביע הרוסי בכדורגל 2017/2018 וזכתה על חשבונה בטורניר. היא הייתה צפויה גם לפגוש את לוקומוטיב מוסקבה במשחק הסופר קאפ הרוסי אך פורקה לפני שהמשחק נערך.
החל מעונת 2018/2019 קיימת קבוצת לנינגראדץ מליגת הכדורגל המקצוענית של רוסיה, המייצגת את מחוז לנינגרד ומשחק הבכורה שלה נערך נגד קאזאנקה, קבוצת המילואים של לוקומוטיב מוסקבה, עליה גברה בתוצאה 2:0.

היריבות בענפים אחרים

היריבות בין מוסקבה לסנקט פטרבורג מתבטאת גם בתחומי ספורט נוספים וגם בענפי הפוטבול או ההוקי קרח, מכונה בשם "דרבי ערי הבירה".
בהוקי קרח כל מפגש של סק"א סנקט פטרבורג נגד יריבותיה ממוסקבה מהווה משחק מתוח אך בשל היחלשות ביכולתה של ספרטק המפגשים המתוחים יותר הם נגד קבוצת דינמו מוסקבה וקבוצת צסק"א, שמולה ישנה יריבות מתוחה במיוחד בשל היות שתי הקבוצות, קבוצות ספורט שהוקמו על ידי הצבא ולכן המפגש ביניהן מכונה "הדרבי הצבאי" והוא אחד המתוחים בליגת KHL.
בכדורסל, בעבר כל מפגש עם ספרטק סנקט פטרבורג משך קהל רב לאולמות וכך גם בהתמודדויות של זניט נגד יריבותיה ממוסקבה, שהוסיפה עוד למתיחות בין הערים לאחר שזניט התחילה קודם כקבוצת טריומף ליוברצי ממחוז מוסקבה.
בכדורעף מפגשים בין אבטומוביליסט סנקט פטרבורג לקבוצות המוסקבאיות דינמו מוסקבה וספרטק מוסקבה נחשבות למשחקים מעניינים ומתוחים. המתיחות הגדולה קיימת בין זניט לדינמו.
בענף הכדוריד ישנה יריבות גדולה בין קבוצת נייבה סנקט פטרבורג לספרטק מוסקבה, שהועתקה מהמתח הקיים בין מועדוני הכדורגל של מוסקבה וסנקט פטרבורג וכל מפגש ביניהן הוא משחק מתוח.
בפוטבול קיימת תחרות עזה בין מועדון הפוטבול הפטריוטים מוסקבה ומועדון הגריפונים סנקט פטרבורג, שתי הקבוצות פגשו זו את זו מספר פעמים בגמר ליגת הפוטבול האמריקאי (LAF).